Diari Oficial de la Generalitat Valenciana


Sumari del DOGV 5377, del 30-10-2006 (2006/11152)

RESOLUCIÓ de 12 d'abril de 2006, del conseller d'Economia, Hisenda i Ocupació, per la qual s'autoritza la modificació de les dades descriptives de la línia de subvenció T4165 del subprograma 322.52 Formació Professional Ocupacional i Contínua del pressupost del SERVEF.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5377

Data del DOGV
:   30-10-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2006/11046


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 12 d'abril de 2006, del conseller d'Economia, Hisenda i Ocupació, per la qual s'autoritza la modificació de les dades descriptives de la línia de subvenció T4165 del subprograma 322.52 Formació Professional Ocupacional i Contínua del pressupost del SERVEF. [2006/F11314]  
Mitjançant la Llei 15/2005, de 26 de desembre, de Pressupostos de la Generalitat Valenciana, per a l'exercici 2006 s'aprova el pressupost del SERVEF per al present exercici.   
En l'Annex de Transferències corrents del capítol IV del subprograma pressupostari 322.52 Formació Professional Ocupacional i Contínua s'inclou la línia de subvenció genèrica codificada com a T4165 una consignació de 6.700.000 euros, destinada a «realitzar tant accions formatives de modalitat presencial, com modular a distància i semipresencial, dirigides a treballadors ocupats de les PIMES» i cofinançada pel Fons Social Europeu, dins de les actuacions previstes en l'Eix 43. Mesura2 Formació Contínua FCP.  
Vista la proposta de la directora general del SERVEF, de modificar les dades descriptives relatives a «Descripció i finalitat», per a incloure els treballadors de grans empreses, quan siguen dones, majors de 45 anys, persones amb baixa qualificació o discapacitats.  
Vistos els informes favorables de la Direcció General d'Economia .Servici del Fons Social Europeu. de data 13 de març del 2006, de la Intervenció Delegada en el SERVEF de data 22 de març del 2006, i de la Direcció General de Pressupostos i Despeses de data 7 d'abril del 2006, i de conformitat amb el que preveuen els articles 17 i 19 de la Llei 15/2005, de 26 de desembre, de Pressupostos de la Generalitat Valenciana per a l'exercici 2006, l'article 15 de l'Ordre de 22 de març del 2005, per la qual es regula el procediment de gestió del pressupost de la Generalitat Valenciana i el Decret 41/2001, de 27 de febrer, del Govern Valencià, pel qual s'aprova el Reglament d'Organització i Règim Jurídic del SERVEF, resolc:  
Autoritzar la modificació de les dades descriptives de la línia de subvenció T4165 «Programa Formació Contínua» del capítol IV del subprograma 322.52 Formació Professional Ocupacional i Contínua, d'acord amb l'annex que s'acompanya.  
València, 12 d'abril de 2006.. El conseller d'Economia, Hisenda i Ocupació: Gerardo Camps Devesa.